ഓപ്പറേഷന് തിയെറ്ററില് യുവതി കൂട്ടബലാത്സംഗത്തിനിരയായി ചണ്ഡിഗഡ്: സ്വകാര്യ ആശുപത്രിയില് ചികിത്സ തേടിയെത്തിയ യുവതിയെ ഓപ്പറേഷന് തിയെറ്ററില് വച്ച് കൂട്ടബലാത്സംഗ ത്തിനിരയാക്കപ്പെട്ടതായി പരാതി .പഞ്ചാബിലെ ഭത്തിന്ഡ നഗരത്തിലാണ് സംഭവം . യുവതി മെഡിക്കല് പരിശോധന നടത്തുകയും പൊലീസിന് മൊഴി നല്കുകയും ചെയ്തിട്ടുണ്ട്.സംഭവത്തില് പൊലീസ് അന്വേഷണം ആരംഭിച്ചിട്ടുണ്ട്. ഒക്ടോബര് നാലിനാണ് യുവതി ശസ്ത്രക്രിയയ്ക്കായി ആശുപത്രിയില് എത്തിച്ചേരുന്നത്. ഓപ്പറേഷനു വേണ്ടി യുവതിയെ തിയറ്ററില് കയറ്റിയതിനു ശേഷം ബോധം കെടുത്തുകയും 6 ജീവനക്കാര് ചേര്ന്ന് കൂട്ടബലാത്സംഗം നടത്തുകയുമായിരുന്നുവെന്നാണ് യുവതി പരാതിയില് പറയുന്നത്.ആശുപത്രി ജീവനക്കാര് തന്നെ പീഡനത്തിരയാക്കിയ വിവരം ഡോക്ടര്മാരെ അറിയിച്ചിട്ടില്ലെന്നും പൊലീസില് നേരിട്ട് പരാതി നല്കുകയുമായിരുന്നുവെന്ന് യുവതി പറഞ്ഞു.